direkte skatt
Store norske leksikon,Økonomi og næringsliv,Skatter og avgifter
Direkte skatt er skatt som blir fordelt på samfunnsmedlemmene ved en utskrivning som normalt er ment å gi uttrykk for den enkeltes betalingsevne. Eksempler på direkte skatt er inntektsskatt, formueskatt, eiendomsskatt, arbeidsgiveravgift og trygdeavgift.
Årlig står de direkte skattene for omtrent to tredjedeler av de totale skatte- og avgiftsinntektene (provenyet) i Norge. Det motsatte er indirekte skatter, som for eksempel toll, forbruks- og merverdiavgifter. De viktigste av disse blir umiddelbart innkalkulert i vareprisen, og blir dermed dekket av andre enn de som blir oppkrevet skatten av staten. Les mer i Store norske leksikon skatt indirekte skatt avgift